ประกาศกระทรวงการคลังประกาศกระทรวงการคลังเรื่องการแก้ไขข้อบังคับ บริษัท กฟผ. จำกัด (มหาชน) อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจพ.ศ. ๒๕๔๒ กระทรวงการคลังในฐานะผู้ถือหุ้นของ บริษัท กฟผ. จำกัด (มหาชน) (บมจ. กฟผ.)เห็นชอบให้แก้ไขข้อบังคับบริษัทของ บมจ. กฟผ. ข้อ ๙ ในเรื่อง ข้อจำกัดการโอนหุ้น โดยให้ยกเลิกข้อความในข้อ๙ ของข้อบังคับบริษัทของ บมจ. กฟผ. และให้ใช้ข้อความดังต่อไปนี้แทนหุ้นของบริษัทให้โอนกันได้โดยไม่มีข้อจำกัด และหุ้นที่ถือโดยคนต่างด้าวในขณะใดขณะหนึ่งต้องมีจำนวนรวมกันไม่เกินร้อยละยี่สิบห้า(๒๕) ของจำนวนหุ้นที่จำหน่ายแล้วทั้งหมดบุคคลใดบุคคลหนึ่งจะถือหุ้นอยู่ในบริษัทเกินกว่าร้อยละห้า(๕) ของจำนวนหุ้นที่จำหน่ายได้แล้วทั้งหมดของบริษัทมิได้ เว้นแต่เป็นกรณีที่ผู้ถือหุ้นเป็นส่วนราชการรัฐวิสาหกิจ ตามกฎหมายว่าด้วยวิธีการงบประมาณ ศูนย์รับฝากหลักทรัพย์ ตามกฎหมายว่าด้วยหลักทรัพย์และตลาดหลักทรัพย์กองทุนรวมที่จัดตั้งขึ้น ตามมติคณะรัฐมนตรีและมีวัตถุประสงค์มุ่งเน้นการลงทุนในหลักทรัพย์ของรัฐบาลหรือนิติบุคคลที่มีกฎหมายเฉพาะจัดตั้งขึ้นเพื่อวัตถุประสงค์ของวรรคสองของข้อบังคับข้อ ๙ นี้หุ้นของบริษัทที่บุคคลหรือห้างหุ้นส่วนดังต่อไปนี้ ถืออยู่ให้นับรวมเป็นหุ้นของบุคคลตามวรรคหนึ่งด้วย(๑) คู่สมรสของบุคคลตามวรรคหนึ่ง(๒) บุตรที่ยังไม่บรรลุนิติภาวะของบุคคลตามวรรคหนึ่ง(๓) ห้างหุ้นส่วนสามัญที่บุคคลตามวรรคหนึ่งหรือบุคคลตาม(๑) หรือ (๒) เป็นหุ้นส่วน(๔) ห้างหุ้นส่วนจำกัดที่บุคคลตามวรรคหนึ่งหรือบุคคลตาม(๑) หรือ (๒) เป็นหุ้นส่วนจำพวกไม่จำกัดความรับผิด หรือเป็นหุ้นส่วนจำพวกจำกัดความรับผิดรวมกันเกินร้อยละสามสิบของทุนทั้งหมดของห้างหุ้นส่วนจำกัดนั้น(๕) บริษัทจำกัดหรือบริษัทมหาชนจำกัดที่บุคคลตามวรรคหนึ่งหรือบุคคลตาม(๑) หรือ (๒) หรือห้างหุ้นส่วนตาม (๓) หรือ (๔) ถือหุ้นรวมกันเกินร้อยละสามสิบของจำนวนหุ้นที่จำหน่ายได้แล้วทั้งหมดของบริษัทจำกัดหรือบริษัทมหาชนจำกัดนั้น(๖) บริษัทจำกัดหรือบริษัทมหาชนจำกัดที่บุคคลตามวรรคหนึ่งหรือบุคคลตาม(๑) หรือ (๒) หรือห้างหุ้นส่วนตาม (๓) หรือ(๔) หรือบริษัทจำกัดหรือบริษัทมหาชนจำกัดตาม (๕) ถือหุ้นรวมกันเกินร้อยละสามสิบของจำนวนหุ้นที่จำหน่ายได้แล้วทั้งหมดของบริษัทจำกัดหรือบริษัทมหาชนจำกัดนั้น(๗) นิติบุคคลที่บุคคลตามวรรคหนึ่งหรือบุคคลตาม(๑) ถึง (๖) สามารถมีอำนาจในการจัดการในฐานะเป็นผู้แทนของนิติบุคคล(๘) บุคคลที่ถือหุ้นแทนบุคคลตามวรรคหนึ่ง หรือบุคคลตาม(๑) ถึง (๗) ไม่ว่าโดยทางตรงหรือทางอ้อมเพื่อวัตถุประสงค์ในการตีความข้อบังคับฉบับนี้ คนต่างด้าวให้หมายถึง(๑) บุคคลธรรมดาซึ่งไม่มีสัญชาติไทย(๒) นิติบุคคลซึ่งไม่ได้จดทะเบียนในประเทศไทย(๓) นิติบุคคลซึ่งจดทะเบียนในประเทศไทยและมีลักษณะดังต่อไปนี้(ก) นิติบุคคลซึ่งมีหุ้นอันเป็นทุนตั้งแต่กึ่งหนึ่งของนิติบุคคลนั้นถือโดยบุคคลตาม(๑) หรือ (๒) หรือนิติบุคคลซึ่งมีบุคคลตาม(๑) หรือ (๒) ลงทุนมีมูลค่าหุ้นตั้งแต่กึ่งหนึ่งของทุนทั้งหมดในนิติบุคคลนั้น(ข) ห้างหุ้นส่วนจำกัดหรือห้างหุ้นส่วนสามัญที่จดทะเบียนซึ่งหุ้นส่วนผู้จัดการหรือผู้จัดการเป็นบุคคลตาม (๑)(๔) นิติบุคคลซึ่งจดทะเบียนในประเทศไทย ซึ่งมีหุ้นอันเป็นทุนตั้งแต่กึ่งหนึ่งของนิติบุคคลนั้นถือโดยบุคคลตาม(๑) (๒) หรือ (๓) หรือนิติบุคคลซึ่งมีบุคคลตาม (๑) (๒) หรือ (๓) ลงทุนมีมูลค่าตั้งแต่กึ่งหนึ่งของทุนทั้งหมดในนิติบุคคลนั้น(๕) บุคคลธรรมดาหรือนิติบุคคลที่คณะกรรมการบริษัทมีเหตุอันสมควรเชื่อว่าถือหุ้นแทนหรือเพื่อประโยชน์ของคนต่างด้าวหากปรากฏว่า บุคคลใดได้หุ้นของบริษัทมา และการได้มานั้นเป็นเหตุให้บุคคลดังกล่าวถือหุ้นอยู่ในบริษัทเกินจำนวนที่จะถือได้ตามวรรคหนึ่งและวรรคสองข้างต้นบุคคลนั้นจะยกเอาการถือหุ้นในส่วนที่เกินจำนวนดังกล่าวขึ้นใช้ยันต่อบริษัทไม่ได้ และบริษัทมีสิทธิที่จะปฏิเสธการจ่ายเงินปันผลหรือเงินตอบแทนอื่นใดให้แก่บุคคลนั้นหรือไม่ยอมรับการลงคะแนนเสียงของบุคคลนั้น สำหรับหุ้นในส่วนที่เกินจำนวนดังกล่าวได้โดยให้ถือความเห็นของกระทรวงการคลังดังกล่าวเป็นมติที่ประชุมผู้ถือหุ้นตามนัยมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไป[๑]ประกาศณ วันที่ ๒๗ ตุลาคม พ.ศ. ๒๕๔๘ศุภรัตน์ควัฒน์กุลปลัดกระทรวงการคลังนันทนา/ผู้จัดทำ๒ มีนาคม ๒๕๔๙[๑] ราชกิจจานุเบกษาเล่ม ๑๒๓/ตอนที่ ๑๖ ง/หน้า ๖/๒๓ กุมภาพันธ์ ๒๕๔๙